Dynjanfoss kraftverk

Dynjanfoss kraftverk  er et vannkraftverk ved foten av Furunusteren i Nissedal kommune i Vestfold og Telemark.

Kraftverket utnytter et fall på 81 meter i Fyreselva og regulerer fossene Dynjanfoss og Reinefoss. Vannet føres i en 1540 meter lang tunnel fra inntaket ved Hønetjønn.

Det er installert tre francisturbiner på totalt 33 MW og midlere årsproduksjon er på 168 GWh.

Produksjonen startet i 1951, og kraftverket ble utvidet i 1955 med den siste av de tre turbinene.

Verket er et av 15 verk i Arendalsvassdraget. Kraftverket eies av Å Energi.

Referanser

Kilder
 
 NVE vannkraftdatabase
 Å Energi

Vannkraftverk i Telemark
Kraftverk i Nissedal
Å Energi
Arendalsvassdraget
Kraftverk etablert i 1951